NORAKSTS

|  |  |
| --- | --- |
| 23.11.2017. | Nr.13/2 |

###### JELGAVAS PILSĒTAS TERITORIJAS PLĀNOJUMA 2009.-2021.GADAM GROZĪJUMU APSTIPRINĀŠANA UN SAISTOŠO NOTEIKUMU NR.17-23 “Teritorijas izmantošanas un apbūves noteikumu un grafiskās daļas apstiprināšana” IZDOŠANA

( ziņo I.Škutāne)

**Atklāti balsojot: PAR – 13** (A.Eihvalds, S.Stoļarovs, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET- 1** (L.Zīverts), **ATTURAS** – nav,

Jelgavas pilsētas dome 2017.gada 23.martā pieņēma lēmumu Nr.4/2 “Jelgavas pilsētas teritorijas plānojuma 2009.-2021.gadam grozījumu pirmās redakcijas nodošana publiskajai apspriešanai un institūciju atzinumu saņemšanai”. Teritorijas plānojuma grozījumu (turpmāk – Grozījumi) publiskā apspriešana norisinājās no 2017.gada 6.aprīļa līdz 2017.gada 8.maijam. 2017.gada 20.jūlijā Jelgavas pilsētas dome pieņēma lēmumu Nr.9/9 “Par Jelgavas pilsētas teritorijas plānojuma 2009.-2021.gadam grozījumu pirmās redakcijas publiskās apspriešanas atkārtotu organizēšanu”. Publiskā apspriešana norisinājās no 2017.gada 1.augusta līdz 29.augustam. 2017.gada 7.septembrī un 23.oktobrī Jelgavas pilsētas domes ēkā notika saņemto 4 priekšlikumu no fiziskām personām un institūciju atzinumu izskatīšanas sanāksmes. Pēc institūciju atzinumu izvērtēšanas Grozījumu redakcijā tika veikti precizējumi.

Ņemot vērā minēto un pamatojoties uz likuma „Par pašvaldībām” 14.panta otrās daļas 1.punktu, Teritorijas attīstības plānošanas likuma 12.panta pirmo daļu, 23.panta ceturto un piekto daļu, un 25.panta pirmo daļu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 88.1., 91. un 93. punktiem,

**JELGAVAS PILSĒTAS DOME NOLEMJ:**

1. Apstiprināt Jelgavas pilsētas teritorijas plānojuma 2009.-2021.gadam grozījumu redakciju, kurā ietilpst Paskaidrojuma raksts, Grafiskā daļa un Teritorijas izmantošanas un apbūves noteikumi (1.pielikums).
2. Izdot Jelgavas pilsētas pašvaldības 2017.gada 23.novembra saistošos noteikumus Nr.17-23 “Teritorijas izmantošanas un apbūves noteikumu un grafiskās daļas apstiprināšana” (2.pielikums).

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 23.novembrī